Pagkawara ni Emanuela Orlandi

Si Emanuela Orlandi (namundag 14 Enero 1968) sarong Batikanong tin-edyer na 
misteryosong nawara' kan ini papuling harong hale sa leksyon pag'adal nin flauta sa Roma kan 22 Hunyo 1983. Poon kaidtong pagkawara' hanggan ngonyan mayong nakakapagsabi kun haen siya, gadan na o buhay pa.  Igwa man daang nakaanyap sa 15 anyos na aking si Orlandi na an saro kaini nahiling daa sa laog mismo kan 
Syudad nin Batikano alagad urusipon sana man. An pagkawara' kan aking babae nagbunga nin kadakulkadul na hunahuna, na yaki imbwelto igdi an terorismo internasyonal, organisadong krimen sa Italya, an Banco Ambrosiano, an pakana' mismo sa laog kan Simbahan Katoliko na may tinatago huli sa iskandalo sa seks.

An pamilya Orlandi, en partikular si Pietro Orlandi (tugang ni Emanuela), higot na pinaninindogan na an Batikano may naaraman nanggad kan pangyayari asin igwang pigririrong. An Batikano man matagas na daing pinapahayag asin sinasabing mayo ini imbwelto sa pagkawara' kan aki, alagad sa lawig nin mga taon, may mga boses sa laog kan Simbahan Batikano na igwang persona igdi an nakakaisi kan tunay na nangyari.Ngonyan na taon 2023, apat na polong taon poon kan mawara si Emanuela Orlandi, na kuta nag'eedad nang 55, an Siyudad  nin Batikano nagbukas nin opisyal na imbestigasyon sa primerong bes sa paghuhurot mismo ni Santo Papa Francis.

Mga panluwas na takod

 Pelikula dapit sa pagkawara nin Emanuela Orlandi (Netflix). Kinua 2023-04-19.
 Bareta sa Newsweek dapit ki Emanuela Orlandi. Kinua 2023-04-19.

Toltolan

 Mga Iskandalo sa Siyudad nin Batikano
Mga Kasong nin pagkawara' sa Italya